es gl es gl pt ca en gl it gl gl gl fi gl gl en gl en gl gl gl gl gl es en es es hbs_lat gl gl gl gl gl en pt en gl hy gl gl gl gl gl es gl es en
SEA BEAST | Semana de Cine de Lugo - 2019
Concepción Arenal, 63 - Entrechan - 27004 - Lugo     ‌ info@semanadecinedelugo.com
/ Vicerreitorado Universidade /
mércores, 23 Outubro, 2019 - 20:00
España, Galicia, 2019. 81 minutos. VOG
Reparto: Alejandro Carro, Ricardo de Barreiro, Rosa Álvarez, Fernando Morán, Farruco Castroman, Sandra Iglesias, Enrique Viqueira
Nunha pequena casa illada nunha costa remota, ao lado dun mar violento, vive Amancio coa única compañía de Elvira, a súa nai. Amancio é un home de mediana idade coa mente dun neno pequeno. Cariñoso e imaxinativo, os seus días van pasando mentres a súa obsesiva nai o sobreprotexe cun incestuoso e malsán amor/odio. O único contacto que mantén con outras persoas é con Iria, unha moza educadora social do Estado da que está inocentemente namorado, e con Pedro, un vello pescador experimentado, que parece ser o único ser humano que vive na zona. Amancio escapa a miúdo do seu enfermizo fogar e converte os abruptos paisaxes da costa no seu mundo privado.
Nunha praia próxima encontra os máis variados obxectos rexeitados a diario polo mar, cos que comparte as súas palabras e sentimentos, e escóndeos nunha cova que so el coñece. Unha mañá, nun dos seus habituais paseos pola praia, Amancio atopa unha estraña caixa que parece conter algo misterioso no seu interior. Hipnotizado polas súas formas case sobrenaturais, escóndea como o maior dos seus tesouros. Non tardará en darse conta de que dous membros dunha organización criminal, Santos e Woyzeck, acoden ao lugar co obxectivo de conseguila a toda costa.
Debido ás súas crúas vivencias familiares, á falta de cariño que recibiu e á violencia que sufriu por parte dos seus pais, Amancio creará un mundo acorde á súa mentalidade perturbada, no que se mesturan realidade e fantasía, ata o punto de non poder discernir entre personaxes reais e imaxinarios.
© Grupo Fotocinematográfico Fonmiñá 2019
Aviso Legal · Política de cookies
3.460 asistentes ás proxeccións da Semana de Cine
28 de Outubro de 2019
Palmarés XLI Semana de Cine de Lugo